অ্যাটউড ১৯৩৯ সালের ১৮ নভেম্বর কানাডার অন্টারিওর অটোয়া শহরে জন্মগ্রহণ করেন। তার পিতা কার্ল এডমান্ড অ্যাটউড একজন কীটতত্ত্ববিদ এবং মাতা মার্গারেট ডরোথি (প্রদত্ত নাম: কিলাম) ছিলেন নোভা স্কটিয়ার উডভিলের একজন পুষ্টিবিদ। তিনি তার পিতামাতার তিন সন্তানের মধ্যে দ্বিতীয়। বন কীটতত্ত্ব বিষয়ে তার পিতার গবেষণার কারণে অ্যাটউড তার শৈশবের বেশিরভাগ সময় উত্তর কেবেকের পিছনে কাটিয়েছেন এবং অটোয়া, সল্ট স্টে. মারি ও টরন্টোতে ভ্রমণ করেছেন। বারো বছরে পৌঁছানোর আগে তিনি পূর্ণসময় বিদ্যালয়ে পড়াশোনা করেননি। এই সময়ে তিনি সাহিত্যের বই পড়তেন এবং তার পঠিত বইসমূহের ছিল ডেল পাবলিশিঙের পকেটবুক মিস্টিস, "গ্রিম ভ্রাতৃদ্বয়ের রূপকথার গল্প", কানাডীয় প্রানীদের গল্প এবং কমিক বই। তিনি টরন্টোর লিসাইডের লিসাইড হাই স্কুল থেকে ১৯৫৭ সালে পড়াশোনা সমাপ্ত করেন। অ্যাটউড ছয় বছর বয়স থেকে নাটক ও কবিতা লেখা শুরু করেন।

প্রারম্ভিক জীবন
১৯৭০-এর দশক
২০০০-এর দশক
কর্মজীবন